Lav et referat af nedenstående tekst:

Tekst:
Det var kun et lille frisk pust, der gik over landet i løbet af søndagen. Da solen stod op mandag morgen, var der ikke mange steder i landet, at man for alvor havde mærket noget til stormen. En rundringning til Falcks fem vagtcentraler viser, at på nær et par enkelte væltede træer og nogle knækkede flagstænger, så var der ikke mange stormskader på døgnrapporten. - Her har faktisk været ualmindeligt stille, som redningslederen ved Falck i Kolding udtrykte det. På forhånd var det ventet, at blæsten ville presse vandet op over kajkanterne i Limfjorden. I Løgstør var sandsækkene lagt ud, og Hjemmeværnet patruljerede i gaderne. Men mandag kunne politiet melde, at der ikke havde været nogle problemer i byen. Vandstigningerne blev ikke så høje som ventet. Heller ikke i Skive, der ellers har lavtliggende villaområder, gav vandet nogle problemer, oplyser det lokale politi. Der er varslet forhøjet vandstand i Limfjorden frem til mandag eftermiddag på mellem 1,25 og 1,75 over det normale. /ritzau/

Referat:
Omkring Limfjorden havde man forberedt sig på oversvømmelser, men landet over gav stormen kun lidt væltede træer og flagstænger.